Public procurement notice: Contract Award Notice
Published: 2025-11-24
Buyer: Közbeszerzési Hatóság Közbeszerzési Döntőbizottság
Country: HU
Region: HU110
Contract type: Supplies
Procedure: Negotiated with prior call for competition
CPV classification: 31122100 | 31160000 | 51000000 | 71323000: Power engineering design services | 79998000
Estimated value: 4100000 EUR
Award criteria: quality, cost

Technical requirements: 1 MW villamosteljesítményű tüzelőanyag-cella rendszer szállítása és telepítése a Magyar Földgáztároló Zrt Kardoskúti Földalatti Gáztárolója számára. A szerződéses tárgyalások eredményeként új alapajánlat benyújtása vált szükségessé. A dokumentáció tartalmazza a tárgyalások eredményeként ajánlatkérő által véglegesített szerződéstervezetet, melynek figyelembe vételével kéri Ajánlatkérő az új ajánlat benyújtását! A beszerzés tartalma szállítási szerződés keretében a Magyar Földgáztároló Zrt. részére a Magyar Földgáztároló Zrt. Kardoskúti Földgáztárolójába tervezett tüzelőanyag-cella rendszer leszállítása és helyszíni telepítése. A szállítandó tüzelőanyag-cella rendszer meglévő hidrogéntermelő- és tároló technológiába kerül beillesztésre. Ajánlatkérő korábban megvalósított projektje során PEM (Proton Exchange Membrane) technológián alapuló hidrogén előállító és felszíni tároló rendszer került kiépítésre. Az előállított és tárolt hidrogén felhasználható villamosenergia előállításra, ezért a jelen projekt során a villamosenergia előállítást a meglévővel egyező (PEM) típusú - vagy azzal egyenértékű - legalább 1000 kW villamos teljesítménnyel rendelkező tüzelőanyag-cella rendszer alkalmazásával kívánjuk megvalósítani. Az egyenértékűség meghatározása a további információk közt (BT-300) és a dokumentációban található. Szállítási terjedelem: A szállítási terjedelembe tartozik a tüzelőanyag-cella rendszer határfelületeinek és az azon belül értendő, önálló működéséhez szükséges rendszerelemek tervezése, beszerzése, gyártóművi összeszerelése, gyártóművi tesztjeinek elvégzése, helyszínre szállítása, helyszíni telepítése, csatlakozások készre szerelése, beüzemelés, helyszíni üzemtesztek elvégzése, a beüzemelést követő 72 órás folyamatos tesztüzem levezetése, az üzemeltetési- és karbantartási háttér magyar nyelvű oktatása, valamint az engedélyeztetéshez, helyre tervezéshez, beüzemeléshez és használatba vételhez szükséges dokumentációk és tanúsítványok biztosítása. Szállító feladata a próbaüzem során a működési támogatás biztosítása. További előírások: Gépészet; Irányítástechnika; Villamosenergia rendszer A tüzelőanyag-cella rendszer gépészeti, irányítástechnikai. villamosenergetikai rendszerelemeinek tervezési, gyártási, kivitelezési, szerelési feladatai a vállalkozási határon belül a szállító terjedelmébe tartoznak. A csatlakozási pontok összekötése a szállító által specifikált, de a megrendelő által kiépített kapcsolódó rendszerrel szintén a szállítási terjedelem része. A nyomástartó rendszer csővezetékeit DIN 1.4404 (AISI 316L) korrózióálló acélból, vagy ezzel hidrogénállóság tekintetében egyenértékű anyagminőségből kell készteni. A tüzelőanyag-cella rendszernek rendelkeznie kell a rendszerelemek együttes működését biztosító folyamatirányító rendszerrel és a kapcsolódó terepi műszerezéssel. Amennyiben az egység több részegységből áll, úgy azok összehangolt működéséről a szállítónak kell gondoskodnia. A távoli felügyeletet és működtetést a meglévő Siemens PCS7 DCS fogja végezni. A tüzelőanyag-cella rendszernek legalább 1000 kW villamos teljesítményt kell biztosítania a TP3 csatlakozási ponton. A TP3 csatlakozási ponton a villamos teljesítmény átadása fn = 50Hz (± 1% (10s AVG)) frekvencián és két választható feszültség szinten (Un=3x22 kV AC vagy Un=3×400/230V AC) lehetséges. Tűz- és robbanásvédelem A tüzelőanyag-cella rendszernek rendelkeznie kell a biztonságos működtetést lehetővé tevő, robbanóképes gázelegy és tűz detektálására alkalmas rendszerrel. Szállítás, telepítés Az egységek szállító járműről a végleges helyükre (pl. alapra, másik konténerre) történő daruzása és rögzítése a szállítási terjedelem részét képezik. A szállítással kapcsolatos összes ügyintézés és költség a szállítót terheli. A tüzelőanyag-cella rendszer fő és részegységeinek kültéren elhelyezhető kialakítással (IP64) kell rendelkezniük. A tervezés során törekedni kell a kompakt konstrukcióra, mivel a helyszínen korlátozottan áll rendelkezésre felhasználható terület, továbbá a rendszerelemek maximálisan megengedhető magassága 8 méter. Ajánlatkérő az ajánlattételi szakaszban helyszíni bejárást tart a telepítési helyszín bemutatására. Tervezéshez szükséges adatszolgáltatási feladat A tüzelőanyag-cella rendszer építési engedélyeztetése nem része a szállítási terjedelemnek, azonban az ezekhez szükséges adatszolgáltatás igen. A szállító feladata az engedélyeztetéshez, helyre tervezéshez, beüzemeléshez és használatba vételhez szükséges dokumentációk és tanúsítványok biztosítása. A teljesítés során a szállító adatszolgáltatási kötelezettséggel tartozik a tüzelőanyag-cella rendszer fő és segédüzemi •gépészeti terveivel, •irányítástechnikai és primer műszerezési terveivel, •villamos terveivel kapcsolatban. A szállító adatszolgáltatási kötelezettséggel tartozik az egységek építészeti munkákat érintő jellemzőinek tekintetében, valamint az elkészült építészeti alapokat a szállítónak jóvá kell hagynia a telepítést megelőzően. Beüzemelés, tesztüzem, oktatás: A tüzelőanyag-cella rendszer elemeinek beüzemelését és működésük összehangolását a szállító végzi. A beüzemelési folyamat akkor tekinthető befejezettnek, ha a rendszer minden eleme a szakmai ajánlatban (és a műszaki leírásban) meghatározott paraméterek szerint látja el feladatát. A beüzemelés során a szállító a megrendelő szakembereit (2x~15 fő) a rendszer működését, üzemeltetését, munkavédelmét, karbantartását érintő oktatásban kell részesítse magyar nyelven. Az oktatott anyagot a gyártónak jóvá kell hagyni, valamint a szállítónak magyar nyelven át kell adnia a megrendelő részére. Az átadás-átvételre a beüzemelést követő, folyamatos 72 órás tesztüzem után kerül sor. A tesztüzem megkezdésének feltétele a berendezés CE minősítésének megszerzése. A beüzemelés során a gyártó által megbízott vagy jóváhagyott beüzemelést felügyelő és irányító szakembert kell alkalmazni. A beszerzés részletes műszaki tartalmát a Műszaki leírás tartalmazza.
1) A felvett legnagyobb látszólagos villamos teljesítmény (Sn-stacioner; kVA) értéke a TP3 csatlakozási ponton átadott névleges villamos teljesítmény leadásával egyidejűleg
2) Villamos feszültség értéke a TP3 csatlakozási ponton (Un)
3) Rendszerkonténer(ek) helyigénye (A), a hűtőegységen kívül:
4) TP3 csatlakozási ponton átadott névleges villamos teljesítmény értéke (Pn-stacioner, kW)


Winner: GanzEnergy Korlátolt Felelősségű Társaság
Award value: 14076534
Number of bids: 4